ข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสารร่วมวิธีการจัดเก็บค่าโดยสารร่วม และการกำหนดประเภทบุคคลที่ได้รับการยกเว้นไม่ต้องชำระค่าโดยสารร่วมระหว่างรถไฟฟ้ามหานคร สายฉลองรัชธรรมและโครงการรถไฟฟ้าสายสีน้ำเงินพ.ศ. ๒๕๖๑[๑] โดยที่เป็นการสมควรปรับปรุงข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสารร่วม วิธีการจัดเก็บค่าโดยสารร่วม และการกำหนดประเภทบุคคลที่ได้รับการยกเว้นไม่ต้องชำระค่าโดยสารร่วมระหว่างรถไฟฟ้ามหานคร สายฉลองรัชธรรม และรถไฟฟ้ามหานครสายเฉลิมรัชมงคล พ.ศ. ๒๕๕๙เพื่อกำหนดอัตราค่าโดยสารร่วมให้มีความสอดคล้องกับอัตราค่าโดยสารตามสัญญาสัมปทานโครงการรถไฟฟ้าสายสีน้ำเงินอาศัยอำนาจตามความใน(๑๓) ของมาตรา ๑๘ แห่งพระราชบัญญัติการรถไฟฟ้าขนส่งมวลชนแห่งประเทศไทย พ.ศ. ๒๕๔๓คณะกรรมการการรถไฟฟ้าขนส่งมวลชนแห่งประเทศไทย โดยความเห็นชอบของคณะรัฐมนตรีจึงออกข้อบังคับไว้ ดังต่อไปนี้ข้อ ๑ ข้อบังคับนี้ เรียกว่า ข้อบังคับการรถไฟฟ้าขนส่งมวลชนแห่งประเทศไทย ว่าด้วยการกำหนดอัตราค่าโดยสารร่วมวิธีการจัดเก็บค่าโดยสารร่วม และการกำหนดประเภทบุคคลที่ได้รับการยกเว้นไม่ต้องชำระค่าโดยสารร่วมระหว่างรถไฟฟ้ามหานคร สายฉลองรัชธรรม และโครงการรถไฟฟ้าสายสีน้ำเงิน พ.ศ. 2561ข้อ๒ ข้อบังคับนี้ ให้ใช้บังคับตั้งแต่วันที่๑ ธันวาคม พ.ศ. ๒๕๖๑ เป็นต้นไปข้อ๓ ให้ยกเลิกข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสารร่วม วิธีการจัดเก็บค่าโดยสารร่วม และการกำหนดประเภทบุคคลที่ได้รับการยกเว้นไม่ต้องชำระค่าโดยสารร่วมระหว่างรถไฟฟ้ามหานคร สายฉลองรัชธรรม และรถไฟฟ้ามหานครสายเฉลิมรัชมงคล พ.ศ. ๒๕๕๙ข้อ๔ ในข้อบังคับนี้เด็ก หมายความว่า บุคคลอายุไม่เกินสิบสี่ปีบริบูรณ์บริเวณซึ่งมีการใช้บัตรโดยสารแล้ว หมายความว่า พื้นที่ในสถานีรถไฟฟ้าส่วนที่คนโดยสารได้ผ่านการตรวจบัตรโดยสารรถไฟฟ้าแล้วและหมายความรวมถึงบนรถไฟฟ้าด้วยข้อ๕ เส้นทางรถไฟฟ้ามหานครสายฉลองรัชธรรม เริ่มจากสถานีรถไฟฟ้าคลองบางไผ่ผ่านสถานีรถไฟฟ้าศูนย์ราชการนนทบุรีสถานีรถไฟฟ้ากระทรวงสาธารณสุข จนถึงสถานีรถไฟฟ้าเตาปูนข้อ๖ โครงการรถไฟฟ้าสายสีน้ำเงินหมายถึง โครงการรถไฟฟ้ามหานคร สายเฉลิมรัชมงคลและโครงการรถไฟฟ้าสายสีน้ำเงินส่วนต่อขยายโดยมีรายละเอียดแนวเส้นทางดังนี้(๑)โครงการรถไฟฟ้ามหานคร สายเฉลิมรัชมงคล เริ่มจากสถานีรถไฟฟ้าหัวลำโพงผ่านสถานีรถไฟฟ้าศูนย์การประชุมแห่งชาติสิริกิติ์จนถึงสถานีรถไฟฟ้าบางซื่อ(๒)โครงการรถไฟฟ้าสายสีน้ำเงินส่วนต่อขยาย แบ่งเป็นสองช่วง ช่วงแรกเริ่มตั้งแต่สถานีรถไฟฟ้าบางซื่อถึงสถานีรถไฟฟ้าท่าพระ และช่วงที่สองเริ่มตั้งแต่สถานีรถไฟฟ้าหัวลำโพง ถึงสถานีรถไฟฟ้าหลักสองข้อ๗ ค่าโดยสารร่วม ระหว่างรถไฟฟ้ามหานครสายฉลองรัชธรรม และโครงการรถไฟฟ้าสายสีน้ำเงินให้เป็นไปตามตารางอัตราค่าโดยสารรถไฟฟ้าท้ายข้อบังคับนี้ข้อ๘ ค่าโดยสารร่วมระหว่างรถไฟฟ้ามหานคร สายฉลองรัชธรรม และโครงการรถไฟฟ้าสายสีน้ำเงิน ให้เริ่มคิดตั้งแต่คนโดยสารได้ผ่านเข้าไปในบริเวณซึ่งมีการใช้บัตรโดยสารแล้วในกรณีที่คนโดยสารเข้าไปอยู่ในบริเวณซึ่งมีการใช้บัตรโดยสารแล้วเกินกว่าระยะเวลาหนึ่งร้อยยี่สิบนาทีให้ถือว่าคนโดยสารนั้นได้เดินทางตลอดสายทางและให้คิดค่าโดยสารรถไฟฟ้าในอัตราสูงสุดของค่าโดยสารร่วมข้อ๙ ให้บุคคลดังต่อไปนี้ได้รับลดหย่อนค่าโดยสารร่วม ระหว่างรถไฟฟ้ามหานครสายฉลองรัชธรรมและโครงการรถไฟฟ้าสายสีน้ำเงิน ลงกึ่งหนึ่ง(๑)บุคคลซึ่งมีอายุหกสิบปีบริบูรณ์ขึ้นไป(๒)เด็กซึ่งมีความสูงไม่เกินหนึ่งร้อยยี่สิบเซนติเมตรในกรณีที่ลดหย่อนค่าโดยสารร่วมระหว่างรถไฟฟ้ามหานคร สายฉลองรัชธรรม และโครงการรถไฟฟ้าสายสีน้ำเงินลงกึ่งหนึ่งตามวรรคหนึ่งแล้วมีเศษไม่เต็มจำนวนบาท ถ้าเศษตั้งแต่ห้าสิบสตางค์ขึ้นไปให้ปรับเศษดังกล่าวให้เต็มจำนวนบาทข้อ๑๐ ให้ยกเว้นค่าโดยสารร่วมระหว่างรถไฟฟ้ามหานคร สายฉลองรัชธรรม และโครงการรถไฟฟ้าสายสีน้ำเงินให้บุคคลดังต่อไปนี้(๑)เด็กซึ่งมีความสูงไม่เกินเก้าสิบเซนติเมตร(๒)คนพิการ โดยคนพิการดังกล่าวต้องแสดงบัตรประจำตัวคนพิการที่ทางราชการออกให้ก่อนใช้บริการข้อ๑๑ ให้คณะกรรมการการรถไฟฟ้าขนส่งมวลชนแห่งประเทศไทยมีอำนาจออกประกาศลดหรือยกเว้นอัตราค่าโดยสารรถไฟฟ้าตามที่กำหนดในข้อ๗ ได้เป็นครั้งคราวเพื่อส่งเสริมการใช้บริการรถไฟฟ้าหรือเพื่อสนับสนุนกิจกรรมตามนโยบายของรัฐบาลหรือกรณีที่มีความจำเป็นอย่างยิ่งข้อ๑๒ วิธีการจัดเก็บค่าโดยสารร่วมระหว่างรถไฟฟ้ามหานคร สายฉลองรัชธรรมและโครงการรถไฟฟ้าสายสีน้ำเงิน ให้กระทำโดยบัตรโดยสารรถไฟฟ้าเหรียญโดยสารรถไฟฟ้าหรือวิธีการอื่นตามที่ผู้ว่าการการรถไฟฟ้าขนส่งมวลชนแห่งประเทศไทยกำหนดข้อ๑๓ การคืนเงินค่าโดยสารร่วมระหว่างรถไฟฟ้ามหานคร สายฉลองรัชธรรมและโครงการรถไฟฟ้าสายสีน้ำเงิน ให้เป็นไปตามหลักเกณฑ์วิธีการ และเงื่อนไขที่ผู้ว่าการการรถไฟฟ้าขนส่งมวลชนแห่งประเทศไทยกำหนดให้ไว้ณ วันที่ ๒๙ พฤศจิกายน พ.ศ. ๒๕๖๑ไกรฤทธิ์อุชุกานนท์ชัยประธานกรรมการการรถไฟฟ้าขนส่งมวลชนแห่งประเทศไทย[เอกสารแนบท้าย]๑.อัตราค่าโดยสารร่วมท้ายร่างข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสารร่วมวิธีการจัดเก็บค่าโดยสารร่วมและการกำหนดประเภทบุคคลที่ได้รับการยกเว้นไม่ต้องชำระค่าโดยสารร่วมระหว่างรถไฟฟ้ามหานครสายฉลองรัชธรรม และโครงการรถไฟฟ้าสายสีน้ำเงินพ.ศ. ๒๕๖๑ (ก่อนเปิดให้บริการช่วงสถานีรถไฟฟ้าเตาปูน - สถานีรถไฟฟ้าสิรินธร -สถานีรถไฟฟ้าท่าพระ)(ดูภาพจากข้อมูลกฎหมาย)วิวรรธน์/จัดทำ๓๐ มกราคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๓๐๖ ง/หน้า ๑๙/๓๐ พฤศจิกายน ๒๕๖๑